Lipoehape

Lipoehape ehk N-vitamiin ehk alfalipoehape (keemiline valem C8H14O2S2) on vesilahustuv keemiline ühend. Looduslikult esinev vorm on R-lipoaat. IUPACi süstemaatiline nimetus: (R)-5-(1,2-dithiolan-3-yl)pentanoic acid CAS-number on 1200-22-2, 1077-28-7. ATC-kood A16AX01 jt; ATCvet-kood QA16AX01 jt. α-Lipoic acid (alpha lipoic acid), thioctic acid, 6,8-Dithiooctanoic acid jt. Lipoehappe bioaktiivsed vormid on järgmised: lipoehape, dehüdrolipoehape (DHLA), lipoeamiid – lipoehappe kofaktorina toimiv vorm. Lipoehapet leidub enamikus toiduainetes, kuid külluslikud allikad on pärm, liha, neerud, süda, maks, piim, taimsed saadused. Toiduainetega seedekulglasse sattuv lipoehape imendub peensoolest. Imendunud lipoaat transporditakse koerakkudesse, kus ta NADPH- või NAH-dihüdrolipoamiidi dehüdrogenaasi toimel redutseeritakse DHLA-ks. Lipoaati vajavad lipoamiidina kesksete redoksprotsesside ensüümid: PyrDH (püruvaadi dehüdrogenaasne kompleks) – süsivesikute katabolism; AKGDH (alfa ketoglutaraadi dehüdrogenaasne kompleks) – süsivesikute, lipiidide, aminohapete katabolism; HAAKDH (hargnenud ahelaga alfa ketohapete dehüdrogenaasne kompleks) – hargnenud ahelaga aminohapete katabolism; vajatakse ka glükoosi sisenemiseks lihaserakkudesse. Lipoaadi ja DHLA sisaldus on kudedes ja kehavedelikes väga väike. Seega avaldub nende antioksüdantsus vaid metaboolselt, st DHLA regenereerib DHLA-dehüdrogenaasi toimel askorbaadi, ubikinooni ja GSH. Seetõttu aitab lipoehape vältida E-vitamiini ja C-vitamiini vaegust. Lipoaat ja DHLA on ka mitmete transkriptsioonifaktorite talitluse redoksmodulaatorid. Selle vaeguse korral on häiritud organismi kõik kataboolsed protsessid. ACSF3 puudulikkusest tingitud kombineeritud maloon- ja metüülmaloon-atsiduuria (CMAMMA) puhul on häiritud mitokondriaalne rasvhapete süntees (mtFASII), mis on lipoehappe biosünteesi eelreaktsioon. Selle tulemuseks on oluliste mitokondriliste ensüümide, nagu püruvaadi dehüdrogenaasi kompleks (PyrDH) ja alfa ketoglutaraadi dehüdrogenaasi kompleks (AKGDH), vähenenud lipoüülimine. Lipoehappe lisamine ei taastata mitokondriaalse funktsiooni.  Adekvaatsed andmed tema ööpäevase vajaduse kohta puuduvad. α-lipoehappe oskuslik/adekvaatne manustamine võib ravi ühe komponendina olla efektiivne diabeedi, lihasekrampide, isheemia ja muude haiguste korral. Seda peaks manustama koos C-vitamiini ja E-vitamiini, riboflaviini, pantoteenhappe ja niatsiiniga. Kuigi ohutu koguannuse ülempiir pole adekvaatselt hinnatav, on teada, et ta ei tekita probleeme ka üsna suurtes annustes. 1951/1953. aastal eraldasid Lester James Reed ja I. C. Gunsalus maksast kristallilise, vees raskesti lahustuva aine 6,8-ditiooktaanhappe, mis osutus asendamatuks toitaineks osadele bakteritele ja ainuraksetele ja sellele andsid nad triviaalnimetuseks α-lipoehape. Veebiversioon (vaadatud 22.08.2013) "Inimorganismi biomolekulid ja nende meditsiiniliselt olulisemad ülesanded Inimorganismi metabolism, selle häired ja haigused" , Mihkel Zilmer, Ello Karelson,Tiiu Vihalemm, Aune Rehema, Kersti Zilmer, peatükk 10, lk 169, Biokeemia Instituut, Tartu Ülikool, 2010, ISBN 978-9985-2-1540-1 Levtova, Alina; Waters, Paula J.; Buhas, Daniela; Lévesque, Sébastien; Auray‐Blais, Christiane; Clarke, Joe T.R.; Laframboise, Rachel; Maranda, Bruno; Mitchell, Grant A.; Brunel‐Guitton, Catherine; Braverman, Nancy E. (jaanuar 2019). "Combined malonic and methylmalonic aciduria due to ACSF3 mutations: Benign clinical course in an unselected cohort". Journal of Inherited Metabolic Disease (inglise). 42 (1): 107–116. DOI:10.1002/jimd.12032. ISSN 0141-8955. Wehbe, Zeinab; Behringer, Sidney; Alatibi, Khaled; Watkins, David; Rosenblatt, David; Spiekerkoetter, Ute; Tucci, Sara (november 2019). "The emerging role of the mitochondrial fatty-acid synthase (mtFASII) in the regulation of energy metabolism". Biochimica et Biophysica Acta (BBA) - Molecular and Cell Biology of Lipids (inglise). 1864 (11): 1629–1643. DOI:10.1016/j.bbalip.2019.07.012. ISSN 1388-1981. Hiltunen, J. Kalervo; Autio, Kaija J.; Schonauer, Melissa S.; Kursu, V.A. Samuli; Dieckmann, Carol L.; Kastaniotis, Alexander J. (juuni 2010). "Mitochondrial fatty acid synthesis and respiration". Biochimica et Biophysica Acta (BBA) - Bioenergetics (inglise). 1797 (6–7): 1195–1202. DOI:10.1016/j.bbabio.2010.03.006. V. Bocci, Oxygen-Ozone Therapy: A Critical Evaluation,Kluwer academic Publishers, lk 93, 2002, ISBN 1-4020-0588-1, Google`i raamat osaline veebiversioon (vaadatud 24.08.2013) S. C. Rastogi,"Biochemistry 3E", TATA McGraw-Hill, lk 175, 2010, ISBN 978-0-07-068175-0 Google`i raamat osaline veebiversioon (vaadatud 24.08.2013) Alpha Lipoic Acid (ALA) Ülevaade. Vaegus. Toiduainete allikatest. Toimemehhanism ja peamised kasutusalad. Doosid. Võimalikke kõrvaltoimeid. Tegelikkus vs. väljamõeldis. (inglise keeles)